CELEX: 62016CA0397
Language: bg
Date: 2017-12-20 00:00:00
Title: Съединени дела C-397/16 и С-435/16: Решение на Съда (втори състав) от 20 декември 2017 г. (преюдициално запитване от Corte d'appello di Milano, Bundesgerichtshof — Италия, Германия) — Acacia Srl / Pneusgarda Srl, в несъстоятелност, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16) (Преюдициално запитване — Регламент (ЕО) № 6/2002 — Промишлен дизайн на Общността — Член 110, параграф 1 — Липса на закрила — Така наречената „клауза за поправка“ — Понятие за част от съставен продукт — Поправка на съставния продукт с цел да се възстанови първоначалният му изглед — Мерки, които потребителят трябва да вземе, за да може да се позове на така наречената „клауза за поправка“ — Автомобилна джанта копие, която е идентична на оригиналната джанта модел)

26.2.2018   
            
            
               BG
            
            
               Официален вестник на Европейския съюз
            
            
               C 72/18
            
         Решение на Съда (втори състав) от 20 декември 2017 г. (преюдициално запитване от Corte d'appello di Milano, Bundesgerichtshof — Италия, Германия) — Acacia Srl / Pneusgarda Srl, в несъстоятелност, Audi AG (C-397/16), Acacia Srl, Rolando D’Amato/Dr. Ing. h.c. F. Porsche AG (C-435/16)
   (Съединени дела C-397/16 и С-435/16) (1)
   
   ((Преюдициално запитване - Регламент (ЕО) № 6/2002 - Промишлен дизайн на Общността - Член 110, параграф 1 - Липса на закрила - Така наречената „клауза за поправка“ - Понятие за част от съставен продукт - Поправка на съставния продукт с цел да се възстанови първоначалният му изглед - Мерки, които потребителят трябва да вземе, за да може да се позове на така наречената „клауза за поправка“ - Автомобилна джанта копие, която е идентична на оригиналната джанта модел))
   (2018/C 072/23)
   Езици на производството: немски и италиански
   
      Запитващи юрисдикции
   
   Corte d'appello di Milano, Bundesgerichtshof
   
      Страни в главното производство
   
   
      Жалбоподатели: Acacia Srl (C-397/16), Acacia Srl, Rolando D’Amato (C-435/16)
   
      Ответници: Pneusgarda Srl, в несъстоятелност, Audi AG (C-397/16), Dr. Ing. h.c. F. Porsche AG (C-435/16)
   
      Диспозитив
   
   
               1)
            
            
               Член 110, параграф 1 от Регламент (ЕО) № 6/2002 на Съвета от 12 декември 2001 година относно промишления дизайн на Общността трябва да се тълкува в смисъл, че съдържащата се в него така наречена „клауза за поправка“ не изисква — като условие за изключване на закрилата като промишлен дизайн на Общността по отношение на промишлен дизайн, който представлява част от съставен продукт, използвана при поправка на съставния продукт с цел да се възстанови първоначалният му изглед — ползващият се от закрила промишлен дизайн да е предопределен от външния вид на съставния продукт.
            
         
               2)
            
            
               Член 110, параграф 1 от Регламент № 6/2002 трябва да се тълкува в смисъл, че съдържащата се в него така наречена „клауза за поправка“ изисква — като условие за изключване на закрилата като промишлен дизайн на Общността по отношение на промишлен дизайн, който представлява част от съставен продукт, използвана при поправка на съставния продукт с цел да се възстанови първоначалният му изглед — резервната част да изглежда по същия начин като частта, която първоначално е била включена в съставния продукт при неговото пускане на пазара.
            
         
               3)
            
            
               Член 110, параграф 1 от Регламент № 6/2002 трябва да се тълкува в смисъл, че за да може да се позове на така наречената „клауза за поправка“, производителят или продавачът на част от съставен продукт е длъжен да положи грижа, че потребителите надолу по веригата ще спазват условията, установени с посочената разпоредба.
            
         
      (1)  ОВ C 371, 10.10.2016 г.